Bærum Seilforening

Bærum Seilforening er en seilforening for brett-, jolle-, tur- og havseilere.

Foreningen har lokaler ved Sarbuvollen på Høvik, Bruksveien på Snarøya og hus og brygger på Vassholmen. Seilforeningen arrangerer Helly Hansen Skagen race, serieseilasen for kjølbåter og jollecuper. Seilforeningen har de siste årene arrangert en rekke norgesmesterskap og norgescup-regattaer for jolle. Av kjente medlemmer er blant annet Marthe Enger Eide.

Klubblokalene leies ut, fortrinnsvis til medlemmer, og benyttes til bryllup, fester og møtevirksomhet. Ytre Vassholmen benyttes til overnatting, treningsleirer og aktiviteter for barn og ungdom.

Høsten 2010 ble Vestfjordens Seilforening, som ble stiftet på Indre Vassholmen i 1921, slått sammen med Bærum Seilforening.

Seilforeningens hederstegn er «Ridder av det hvite seil».

Foreningen arrangerer regelmessig trening med følgende seiljoller:
Optimist
Zoom8
RS Feva
Europajolle
Laser
Snipe
IF
Knarr
2.4mR
Brettseiling
Kjølbåt (tur og hav)

Foreningen har også et tilbud til handicapseilere med sonar og tilrettelagt anlegg for funksjonshemmede.

 Referanser 

Eksterne lenker


Kategori:Idrettslag i Bærum
Kategori:Sjøfart i Akershus
Kategori:Seilforeninger i Norge
Kategori:Artikler i sjøfart-prosjektet